pythainlp/thai-open-data-go-th huggingface dataset:
ย่านชุมชนเก่า: ตลาดหลวงแพ่ง
ที่อยู่: ตำบลคลองหลวงแพ่ง อำเภอเมืองฉะเชิงเทรา จังหวัดฉะเชิงเทรา ภาคตะวันออก
ลักษณะสำคัญ: ตลาดหลวงแพ่ง เป็นชุมชนย่านตลาดการค้าเก่า ที่ตั้งอยู่บนที่ราบลุ่มริม 2 ฝั่งคลองหลวงแพ่งต่อเนื่องกับริมคลองประเวศน์บุรีรมย์ คาบเกี่ยวพื้นที่ตำบลคลองหลวงแพ่ง อ.เมือง จ.ฉะเชิงเทรา กับแขวงขุมทอง เขตลาดกระบัง กรุงเทพมหานคร โดยมีอาคารบ้านเรือนและร้านค้าในลักษณะห้องแถวไม้ ชั้นเดียว ตั้งอยู่หนาแน่นบริเวณซอยเข้าตลาดหลวงแพ่ง มีกลุ่มอาชีพเสริมที่สำคัญ คือ การทำดอกไม้สดอบแห้ง
ย่านชุมชนเก่า: ตลาดนครเนื่องเขต
ที่อยู่: ตำบลคลองนครเนื่องเขต อำเภอเมืองฉะเชิงเทรา จังหวัดฉะเชิงเทรา ภาคตะวันออก
ลักษณะสำคัญ: ตลาดนครเนื่องเขต เป็นชุมชนย่านตลาดการค้าริมคลองนครเนื่องเขตต่อเนื่องกับถนนนครคลองเนื่องเขต 14 ที่ตัดผ่านพื้นที่ โดยมีบ้านเรือนและร้านค้าเก่าตั้งอยู่บน พื้นที่ราบลุ่ม 2 ฝั่งคลองนครเนื่องเขตที่เป็นคลองสายหลักของตำบล ซึ่งมีความอุดมสมบูรณ์อย่างมาก โดยมีคลองอยู่โดยล้อมรอบชุมชนทำให้สามารถทำการเกษตรได้ตลอดปี อาชีพหลักของชาวบ้านแถบนี้ คือ การค้า การทำนาและเลี้ยงกุ้ง โดยทำผลิตภัณฑ์จากเขาและกระดูกสัตว์ (บ้านคลองนครเนื่องเขต) เป็นอาชีพเสริม
ย่านชุมชนเก่า: ตลาดพนมสารคราม (ตลาดท่าเกวียน)
ที่อยู่: ตำบลพนมสารคาม อำเภอพนมสารคาม จังหวัดฉะเชิงเทรา ภาคตะวันออก
ลักษณะสำคัญ: ตลาดพนมสารคราม (ตลาดท่าเกวียน) เป็นชุมชนย่านตลาดการค้า บริเวณปากทางเข้าวัดท่าเกรียน ต่อเนื่องถนนพนมพัฒนา ถนนท่าเกวียนและถนนเทศบาล โดยตั้งอยู่บนพื้นที่ราบลุ่มที่มีคลองท่าลาดไหลผ่านทางทิศใต้ของพื้นที่ย่านชุมชน โดยในสมัยที่ยังอาศัยการเดินทางโดยทางน้ำ จะมีใช้เรือบรรทุกข้าวมาขายที่ ท่าเรือ "ตลาดท่าเกวียน" ผ่านคลองท่าลาด ปัจจุบันชาวบ้านได้เรียก "ตลาดท่าเกวียน" ว่า "ตลาดพนมสารคาม" โดยยังคงมีอาคารร้านค้าที่เป็นห้องแถวไม้ 2 ชั้นอยู่หลายหลัง และมีจุดเด่น คือ ร้านขายก๋วยเตี๋ยวปากหม้อ (อาหารท้องถิ่นของอำเภอพนมสารคาม) ตั้งอยู่หลายร้าน
ย่านชุมชนเก่า: ตลาดบางคล้า
ที่อยู่: ตำบลบางคล้า อำเภอบางคล้า จังหวัดฉะเชิงเทรา ภาคตะวันออก
ลักษณะสำคัญ: ตลาดบางคล้า เป็นชุมชนย่านตลาดการค้าริมน้ำ ในลักษณะชุมชนเมืองที่มีบ้านเรือน ร้านค้าและอาคารพาณิชย์ตั้งอยู่ริมฝั่งแม่น้ำบางปะกงต่อเนื่องบริเวณถนนระเบียบกิจอนุสรณ์และตลาดน้ำที่ตั้งอยู่ตรงมุมถนนเทศบาลพัฒนา ซึ่งในอดีตบริเวณนี้เคยเป็นเมืองท่าดั้งเดิมบนฝั่งตะวันออกของแม่น้ำบางปะกง และจัดว่าเป็นเมืองสองน้ำมีทั้งน้ำจืดและน้ำเค็ม ปัจจุบันยังคงมีวิถีชีวิตของชาวบ้านริมฝั่งแม่น้ำที่มีการดักลอบปลา จับปลาและจับกุ้งอยู่ ปัจจุบันมีข้าวเกรียบ ขนมเปี๊ยะ ซาลาเปา มะม่วงกวน ปลาโจ้โล้ ก๋วยเตี๋ยวคลุกและก๋วยเตี๋ยวปากหม้อ เป็นผลิตภัณฑ์ที่ขึ้นชื่อของพื้นที่
ย่านชุมชนเก่า: ตลาดคลอง 16
ที่อยู่: ตำบลบึงน้ำรักษ์ อำเภอบางน้ำเปรี้ยว จังหวัดฉะเชิงเทรา ภาคตะวันออก
ลักษณะสำคัญ: ตลาดคลอง 16 เป็นชุมชนย่านตลาดการค้าริมน้ำ ตั้งอยู่ริมคลอง 16 ต่อเนื่องบริเวณถนนสุริยะมงคลอุทิศและถนนเทศบาล 1 ซึ่งเป็นย่านชุมชนรอยต่อจังหวัดฉะเชิงเทรากับจังหวัดนครนายก โดยมีสภาพพื้นที่เป็นที่ราบลุ่มที่เหมาะสำหรับทำการเกษตรเนื่องจากมีคลอง 16 ตัดผ่านพื้นที่ โดยในอดีตสภาพพื้นที่เดิมจะเป็นลำบึงที่น้ำมีสีดำเหมือนน้ำรักษ์ ชาวบ้านจึงเรียกชื่อว่า "บึงน้ำรักษ์" และนำมาตั้งเป็นชื่อของตำบลมาจนถึงปัจจุบัน อาชีพหลักของชาวบ้าน คือ การทำนา และผลิตขนมไทยและเลี้ยงสัตว์เป็นอาชีพเสริม
ย่านชุมชนเก่า: บ้านท่าลาดเหนือ
ที่อยู่: ตำบลท่าถ่าน อำเภอพนมสารคาม จังหวัดฉะเชิงเทรา ภาคตะวันออก
ลักษณะสำคัญ: บ้านท่าลาดเหนือ เป็นชุมชนเก่าบริเวณริมคลองท่าลาดที่ไหลผ่านทางตะวันออกของพื้นที่ โดยมีเส้นทางหลวงหมายเลข 304 ตัดผ่านพื้นที่ทางด้านเหนือ ซึ่งเดิมบริเวณดังกล่าวเรียกว่า "บ้านท่าถ่าน" เนื่องจากเป็นบริเวณที่ชาวบ้านใช้เป็นที่ลงถ่าน มีพื้นที่ส่วนใหญ่เป็นที่ราบลุ่ม ดินเป็นดินร่วนปนทราย ซึ่งมีคลองท่าลาดเป็นแหล่งน้ำสำคัญ โดยบริเวณรอบนอกของชุมชนจะเป็นทุ่งนาและสวนเกษตร โดยอาชีพหลัก ของชาวบ้าน คือ การทำนา ค้าขายและทำสวน มีอาชีพเสริม คือ การดอกไม้จันทน์ประดิษฐ์จากกระดาษ
ย่านชุมชนเก่า: บ้านหัวกระสังข์
ที่อยู่: ตำบลบ้านซ่อง อำเภอพนมสารคาม จังหวัดฉะเชิงเทรา ภาคตะวันออก
ลักษณะสำคัญ: บ้านหัวกระสังข์ เป็นชุมชนชาวไทพวน ตั้งอยู่ในหมู่ที่ 5 บ้านหัวกระสังข์ (อยู่ทางทิศตะวันออกของอำเภอพนมสารคาม) ซึ่งมีลักษณะเป็นกลุ่มหมู่บ้านที่มีเส้นทางหลวงหมายเลข 319 ตัดผ่านกลางย่านชุมชน และมีบริเวณรอบนอกย่านชุมชนมีลักษณะเป็นพื้นที่เรือกสวนไร่นา ซึ่งบริเวณแห่งนี้ในอดีตเป็นเส้นทางผ่านของการค้าโคและกระบือ จากอีสานสู่อำเภอพนัสนิคม จังหวัดชลบุรี โดยมี ขุนซ่อง" เป็นกำนันคนแรกของตำบลนี้ จึงนำมาเป็นชื่อของตำบลว่า "บ้านช่อง" พื้นที่ส่วนใหญ่เป็นที่ราบลุ่มเหมาะแก่การเพาะปลูก ชาวบ้านจึงทำนาและทำสวนเป็นอาชีพหลัก
ย่านชุมชนเก่า: บ้านตลาดเปร็ง
ที่อยู่: ตำบลคลองเปร็ง อำเภอเมืองฉะเชิงเทรา จังหวัดฉะเชิงเทรา ภาคตะวันออก
ลักษณะสำคัญ: บ้านตลาดเปร็ง เป็นชุมชนย่านการค้าริมน้ำ ตั้งอยู่ในหมู่ 1 บ้านตลาดเปร็ง มีสภาพทั่วไปเป็นที่ราบลุ่มที่มีลำคลองเปรงไหลผ่านพื้นที่จึงเหมาะกับการทำการเกษตร ในอดีตเป็นพื้นที่ลุ่มน้ำ ที่มี "ต้นเปรง" ขึ้นอยู่ทั้ง 2 ฝั่งคลองเป็นจำนวนมาก จึงเรียกคลองนี้ว่า "คลองเปรง" ชาวบ้านทำนาและเลี้ยงสัตว์น้ำเป็นอาชีพหลัก ทำงานหัตถกรรมเป็นอาชีพเสริม โดยมีก๋วยเตี๋ยวโบราณและขนมโบราณเป็นสินค้าที่ขึ้นชื่อ และเมื่อวันที่ 27 กันยายน 2555 ได้เกิดเหตุฟ้าผ่าลงตรงเสาไฟฟ้าหน้าตลาดเก่าคลองเปร็ง ทำให้เกิดเปลวเพลิงลุกลามเข้าไหม้ร้านค้าห้องแถวไม้เก่ากว่า 10 คูหา
ย่านชุมชนเก่า: ย่านถนนวชิรปราการ
ที่อยู่: ตำบลบางปลาสร้อย อำเภอเมืองชลบุรี จังหวัดชลบุรี ภาคตะวันออก
ลักษณะสำคัญ: ย่านถนนวชิรปราการ เป็นชุมชนย่านถนนการค้าหรือเขตพาณิชยกรรม ตั้งอยู่ใกล้กับชายฝั่งทะเลอ่าวไทย ครอบคลุมพื้นที่ตำบลบ้านโขดและตำบลมะขามหย่ง เขตอำเภอเมืองชลบุรี พบอาคารเก่าในลักษณะห้องแถวไม้ 2 ชั้นและอาคารพาณิชย์ตึกแถวแบบดั้งเดิมอยู่ในพื้นที่ โดยเฉพาะบริเวณถนนวชิรปราการ ชาวบ้านประกอบอาชีพที่หลากหลายทั้งค้าขาย รับจ้างและทำประมง ปัจจุบันมีดอกไม้ประดิษฐ์เป็นผลิตภัณฑ์ที่สำคัญของชุมชนชุมชน
ย่านชุมชนเก่า: ตลาดหนองมน (บางแสน)
ที่อยู่: ตำบลแสนสุข อำเภอเมืองชลบุรี จังหวัดชลบุรี ภาคตะวันออก
ลักษณะสำคัญ: ตลาดหนองมน (บางแสน) เป็นย่านถนนการค้าและแหล่งจำหน่ายสินค้าและของฝาก ซึ่งตั้งอยู่ในพื้นที่ลาดแนวชายฝั่งทะเล เศรษฐกิจส่วนใหญ่ขึ้นอยู่กับการพาณิชยกรรม โดยมีกิจกรรมการค้าอยู่หนาแน่นบริเวณตลาดหนองมนและชายหาดบางแสน ซึ่งเป็นผลมาจากการท่องเที่ยว ปัจจุบันมีอาคารเก่าในลักษณะอาคารตึกแถวพาณิชย์ อยู่บริเวณตลาดและถนนซอย ประชากรส่วนใหญ่ประกอบอาชีพค้าขาย ประมง สวนมะพร้าว แปรรูปผลิตผลทางทะเลและรับจ้าง
ย่านชุมชนเก่า: บางเสร่
ที่อยู่: ตำบลบางเสร่ อำเภอสัตหีบ จังหวัดชลบุรี ภาคตะวันออก
ลักษณะสำคัญ: บางเสร่ เป็นชุมชนชาวประมง ที่พักผ่อนตกปลาและดำน้ำชมปะการัง ซึ่งเดิมมีชื่อเรียกกันว่า "สำเหร่" มีสภาพทางภูมิศาสตร์เป็นที่ราบสลับภูเขา มีทะเล ลำคลองธรรมชาติและอ่างเก็บน้ำพาดผ่าน เป็นบริเวณที่มีท่าเรือและแพปลาหลายจุด บ้านเรือนมีลักษณะเป็นบ้านห้องแถวไม้ยกพื้นอยู่บริเวณแนวชายฝั่งทะเล สลับกับอาคารก่ออืฐถือปูนสมัยใหม่ ชาวบ้านส่วนใหญ่ประกอบอาชีพทำนาทำไร่ (มันสำปะหลัง) เลี้ยงสัตว์ ประมง ค้าขายและรับจ้าง
ย่านชุมชนเก่า: ตลาดนาเกลือ (พัทยา)
ที่อยู่: ตำบลนาเกลือ อำเภอบางละมุง จังหวัดชลบุรี ภาคตะวันออก
ลักษณะสำคัญ: ตลาดนาเกลือ (พัทยา) เป็นชุมชนตลาดการค้าและชุมชนชาวประมงบริเวณชายฝั่งอ่าวไทย ซึ่งเป็นชุมชนแห่งแรกที่มีผู้คนเข้ามาตั้งถิ่นฐานบริเวณถนนนาเกลือในเมืองพัทยา มีอายุเกินกว่า 100 ปี ถือเป็นแหล่งจำหน่ายอาหารทะเลสดที่ขึ้นชื่อ พบอาคารเก่าที่เป็นห้องแถวไม้ 2 ชั้น อยู่มากมายในพื้นที่ ปัจจุบันมีการจัดงาน "เดินกินถิ่นนาเกลือ" รำลึกวิถีชีวิตชาวเล เพื่อประชาสัมพันธ์เป็นสถานที่ท่องเที่ยว "ถนนคนเดิน" แห่งใหม่ ที่จะได้สัมผัสและเรียนรู้ถึงอนุรักษ์วัฒนธรรมพื้นบ้าน วิถีชีวิตของหมู่บ้านชาวประมงในอดีตและผลิตภัณฑ์อาหารทะเลสด
ย่านชุมชนเก่า: ตลาดสัตหีบ
ที่อยู่: ตำบลสัตหีบ อำเภอสัตหีบ จังหวัดชลบุรี ภาคตะวันออก
ลักษณะสำคัญ: ตลาดสัตหีบ เป็นชุมชนย่านตลาดการค้า ชุมชนชาวประมงและจำหน่ายขายของฝาก บริเวณถนนเทศบาลในพื้นที่เทศบาลเมืองสัตหีบ ซึ่งตั้งอยู่ในบริเวณที่ราบบริเวณชายฝั่งทะเลและหุบเขา เหมาะ สำหรับพัฒนาเป็นแหล่งท่องเที่ยวและพักผ่อนชายทะเล มีหาดทรายที่สะอาดสวยงาม มีอาคารเก่าลักษณะห้องแถวไม้ 2 ชั้น ปะปนอยู่กับอาคารตึกแถวพาณิชย์ดั้งเดิม โดยพื้นที่ส่วนใหญ่ของตำบลจะอยู่ในเขตของกองทัพเรือ ชาวบ้านส่วนใหญ่ประกอบอาชีพค้าขาย ทำประมงและรับราชการ โดยมีผลิตภัณฑ์ผ้าบาติกจากกลุ่มแม่บ้านทหารเรือเป็นสินค้าที่ขึ้นชื่อของตำบล
ย่านชุมชนเก่า: ท้ายตลาดบ้านอำเภอ
ที่อยู่: ตำบลนาจอมเทียน อำเภอสัตหีบ จังหวัดชลบุรี ภาคตะวันออก
ลักษณะสำคัญ: ท้ายตลาดบ้านอำเภอ เป็นชุมชนย่านตลาดการค้าและชุมชนประมง บริเวณชายฝั่งทะเลอ่าวไทยระหว่างหาดบ้านอำเภอกับถนนสุขุมวิท ซึ่งมีลำคลองไหลผ่านทางด้านทิศใต้ของพื้นที่ โดยมีอาคารเก่าลักษณะห้องแถวไม้ 2 ชั้น ปะปนอยู่กับบ้านเรือนที่เป็นบ้านเดี่ยว ปัจจุบันชาวบ้านส่วนใหญ่ประกอบอาชีพค้าขายและเกษตรกรรม โดยมีก๋วยเตี๋ยวเรือบ้านอำเภอที่ขึ้นชื่อ
ย่านชุมชนเก่า: ตลาดทุ่งเหียง
ที่อยู่: ตำบลหมอนนาง อำเภอพนัสนิคม จังหวัดชลบุรี ภาคตะวันออก
ลักษณะสำคัญ: ตลาดทุ่งเหียง เป็นชุมชนย่านตลาดการค้า ซึ่งที่ตั้งอยู่บริเวณ 2 ฝั่งของเส้นทางหลวงหมายเลข 3284 มีสภาพภูมิประเทศเป็นที่ราบลุ่ม อยู่ห่างจากตัวเมืองพนัสนิคมทางทิศใต้ประมาณ 15 กิโลเมตร บ้านเรือนส่วนใหญ่เป็นลักษณะบ้านเดี่ยว มีบริเวณโดยรอบชุมชนเป็นพื้นที่เกษตรกรรมนาข้าวและนาอ้อย โดยมีพุทธสมาคมสว่างเหตุเป็นสถานที่สำคัญของพื้นที่ ราษฎรส่วนใหญ่ทำการเลี้ยงสุกร ไก่ บางส่วนทำนาข้าวและปลูกอ้อย โดยมีงานจักสานเป็นอาชีพเสริม
ย่านชุมชนเก่า: เกาะสีชัง
ที่อยู่: ตำบลท่าเทววงษ์ อำเภอเกาะสีชัง จังหวัดชลบุรี ภาคตะวันออก
ลักษณะสำคัญ: เกาะสีชัง เป็นย่านชุมชนชาวประมงดั้งเดิมบนเกาะสีชัง ซึ่งตั้งอยู่ทางฝั่งตะวันออกของเกาะสีชังตอนบน ในเขตพื้นที่ตำบลท่าเทววงษ์ สภาพพื้นที่เป็นเกาะมีชื่อว่า เกาะขามใหญ่ ลักษณะเด่น เหมาะเป็นสถานที่ตากอากาศ ตกปลา ดำน้ำดูปะการัง กางเต้นท์พักแรมและมีท่าเรือหลายจุด โดยมีบ้านเรือนส่วนใหญ่เป็นลักษณะอาคารสมัยใหม่ ตั้งอยู่หนาแน่บริเวณถนนเลียบชายฝั่งและบริเวณท่าเรือ ชาวบ้านส่วนใหญ่ทำการประมง ค้าขายและรับจ้างทั่วไป
ย่านชุมชนเก่า: ตลาดเก่าศรีราชา
ที่อยู่: ตำบลศรีราชา อำเภอศรีราชา จังหวัดชลบุรี ภาคตะวันออก
ลักษณะสำคัญ: ตลาดเก่าศรีราชา เป็นชุมชนย่านตลาดการค้าชายฝั่งทะเล บริเวณตลาดเก่าศรีราชา ซึ่งมีการตั้งถิ่นฐานมาตั้งแต่สมัยรัชกาลที่ 4 โดยในอดีตเรียกว่า "เมืองบางพระ" และในสมัยรัชกาลที่ 5 (ประมาณปี พ.ศ. 2437) ได้จัดตั้งเป็นอำเภอบางพระขึ้น ปัจจุบันอาคารบ้านเรือนของชาวประมงส่วนใหญ่จะอยู่บริเวณชายฝั่งทะเล และมีอาคารร้านค้าและตึกแถวพาณิชย์ตั้งอยู่บริเวณถนนศรีราชานคร ถนนเจิมจอมพลและถนนสุรศักดิ์ ชาวบ้านส่วนใหญ่ประกอบอาชีพค้าขายและทำประมง โดยมีการแปรรูปอาหารทะเลและการทำซอสพริกเป็นอาชีพเสริม
ย่านชุมชนเก่า: บ้านเตาถ่าน
ที่อยู่: ตำบลสัตหีบ อำเภอสัตหีบ จังหวัดชลบุรี ภาคตะวันออก
ลักษณะสำคัญ: บ้านเตาถ่าน ชุมชนย่านตลาดการค้า มีสภาพพื้นที่เป็นที่ราบบริเวณชายฝั่งทะเลและหุบเขา เหมาะสำหรับพัฒนาเป็นแหล่งท่องเที่ยวและพักผ่อนชายทะเล เนื่องจากเป็นบริเวณที่มีหาดทรายที่สะอาดสวยงาม อาคารบ้านเรือนจะอยู่โดยรอบวัดสัตตาหีบ ซึ่งเป็นสถานที่ศูนย์ร่วมและศูนย์กลางของชุมชน ปัจจุบันชาวบ้านส่วนใหญ่จะประกอบอาชีพค้าขาย ทำประมงและรับราชการ
ย่านชุมชนเก่า: อ่างศิลา
ที่อยู่: ตำบลอ่างศิลา อำเภอเมืองชลบุรี จังหวัดชลบุรี ภาคตะวันออก
ลักษณะสำคัญ: อ่างศิลา เป็นชุมชนหมู่บ้านประมงเก่าแก่บริเวณชายฝั่งทะเล ชื่อเรียกว่า "บ้านอ่างศิลา" หรือ "ตลาดอ่างศิลา" ในพื้นที่ตำบลอ่างศิลา ปัจจุบันมีอาคารบ้านเรือน ตึกแถว 2 ชั้น และอาคารพาณิชย์ตั้งอยู่หนาแน่นบริเวณถนนเลียบชายฝั่ง (เส้นทางหลวงหมายเลข 3134) ที่ตัดผ่านพื้นที่ ปัจจุบันหมู่บ้านชาวประมงอ่างศิลาเป็นที่ตั้งชองตลาดอาหารทะเล และเป็นแหล่งผลิตครกหิน (ครกหินอ่างศิลา) ที่มีชื่อเสียง เนื่องจากทำมาจากหินแกรนิต (หินอ่างศิลา) แกะโดยใช้เครื่องมือและแรงงานฝีมือที่มีความชำนาญ
ย่านชุมชนเก่า: ย่านถนนธนเจริญและถนนหลักเมือง
ที่อยู่: ตำบลบางพระ อำเภอเมืองตราด จังหวัดตราด ภาคตะวันออก
ลักษณะสำคัญ: ย่านถนนธนเจริญและถนนหลักเมือง เป็นย่านถนนการค้า บริเวณศูนย์กลางทางการปกครองและการค้าของจังหวัดตราด โดยมีสถานบริการประเภทเกซเฮาท์บริเวณถนนธนเจริญและถนนหลักเมืองจำนวนมาก โดยมีอาคารที่สำคัญ คือ เรสิดังส์กัมปอร์ตหรือที่ชาวบ้านเรียกว่า "จวนเรสิดังส์" ตั้งอยู่บริเวณ ถนนหลักเมือง ใกล้กับโรงเรียนอนุบาลตราด เป็นที่ทำการของเจ้าหน้าที่ฝรั่งเศสในสมัยตราดถูกยึดครองโดยฝรั่งเศส เมื่อ พ.ศ. 2447-2449
ย่านชุมชนเก่า: การค้าถนนตราด-แหลมงอบ
ที่อยู่: ตำบลแหลมงอบ อำเภอแหลมงอบ จังหวัดตราด ภาคตะวันออก
ลักษณะสำคัญ: การค้าถนนตราด-แหลมงอบ เป็นย่านถนนการค้า บริเวณถนนอนุสรณ์สถาน ถนนหินกลางและถนนบ้านยายม่อม ซึ่งตั้งอยู่บริเวณชายฝั่งทะเลอ่าวไทย มีลักษณะอาคารบ้านเรือนเดี่ยวและบ้านชาวประมง โดยมีพื้นที่เกษตรกรรมและพื้นที่ป่าชายเลนอยู่โดยรอบชุมชน
ย่านชุมชนเก่า: ปากคลองน้ำเชี่ยว
ที่อยู่: ตำบลหนองโสน อำเภอเมืองตราด จังหวัดตราด ภาคตะวันออก
ลักษณะสำคัญ: ปากคลองน้ำเชี่ยว เป็นชุมชนหมู่บ้านชาวประมงในเส้นทางผ่านไปขึ้นเรือสู่ เกาะช้าง ที่มีชื่อเรียกว่า "บ้านน้ำเชี่ยว" หรือ "บ้านปากคลองน้ำเชี่ยว" เป็นหมู่บ้านแห่งนี้มีคลองน้ำเชี่ยวไหลผ่านกลางชุมชนสู่อ่าวไทย มีถนนปากคลองน้ำเชี่ยวตัดผ่านในแนวเหนือ-ใต้ อยู่ในพื้นที่รอยต่อระหว่างตำบลหนองโสนกับตำบลน้ำเชี่ยว (แต่อาคารบ้านเรือนส่วนใหญ่จะอยู่ทางฝั่งตำบลหนองโสน) ปัจจุบันเป็นชุมชนชาวประมงและแหล่งผลิตหมวก "งอบ" ที่มีชื่อเสียง
ย่านชุมชนเก่า: ประมงคลองใหญ่
ที่อยู่: ตำบลคลองใหญ่ อำเภอแหลมงอบ จังหวัดตราด ภาคตะวันออก
ลักษณะสำคัญ: ประมงคลองใหญ่ เป็นชุมชนหมู่บ้านชาวชาวประมงที่อพยพจากเกาะกง ซึ่งเข้ามาตั้งถิ่นฐานอยู่ที่คลองใหญ่มานานประมาณ 200 กว่าปี หมู่บ้านนี้มีลำคลองขนาดใหญ่ไหลผ่านตลอดหมู่บ้านลงสู่ทะเล ด้วยเหตุนี้ชาวบ้านจึงพากันเรียกว่า "บ้านคลองใหญ่" และกลายมาเป็นชื่อของตำบลจนถึงทุกวันนี้ สภาพภูมิประเทศเป็นพื้นที่ราบบริเวณเชิงเขาและชายทะเล มีลักษณะอาคารบ้านเรือนที่หลากหลาบ ทั้งบ้านไม้ ห้องแถวร้านค้า ตึกก่ออิฐถือปูนเก่า อาคารพาณิชย์และท่าเรือ ชาวบ้านส่วนใหญ่ทำประมงเป็นอาชีพหลัก ทำไร่และงานจักสานเป็นอาชีพเสริม
ย่านชุมชนเก่า: หมู่บ้านประมงบางเบ้า
ที่อยู่: ตำบลเกาะช้างใต้ อำเภอเกาะช้าง จังหวัดตราด ภาคตะวันออก
ลักษณะสำคัญ: หมู่บ้านประมงบางเบ้า เป็นชุมชนชาวประมงบริเวณเกาะช้างใต้ โดดเด่นด้วยการดำรงชีวิตเรียบง่าย ด้วยการทำประมงขนาดเล็กชายฝั่ง มีปลูกสร้างบ้านเรือนอยู่เหนือผิวน้ำ โดยบ้านแต่ละหลังปักเสาลงในทะเล มีสะพานเชื่อมต่อถึงกัน และเป็นที่จอดเรือหลบคลื่นลมที่สำคัญ เพราะมีเทือกเขาและหมู่เกาะโอบล้อมสองด้าน เป็นแหล่งปลาหมึกหอมชุกชุม ปัจจุบันเป็นแหล่งท่องเที่ยวบนเกาะช้าง มีทั้งร้านค้า ร้านอาหาร จำหน่ายของที่ระลึก บ้านพักแบบโฮมสเตย์และเกสเฮาส์ราคาประหยัด
ย่านชุมชนเก่า: หมู่บ้านประมงสลักเพชร
ที่อยู่: ตำบลเกาะช้างใต้ อำเภอเกาะช้าง จังหวัดตราด ภาคตะวันออก
ลักษณะสำคัญ: หมู่บ้านประมงสลักเพชร เป็นชุมชนชาวประมงเกาะช้างใต้ต่อเนื่องถึงบ้านโรงถ่าน มีภูมิประเทศติดชายฝั่งทะเลบริเวณอ่าวสลักเพชร ชาวบ้านในหมู่บ้านส่วนหนึ่งมีอาชีพทำประมงขนาดเล็กอยู่รอบ ๆ เกาะช้าง โดยพื้นที่โดยรอบชุมชนยังคงลักษณะสภาพที่เป็นธรรมชาติอยู่ โดยเฉพาะพื้นที่ป่าชายเลนที่ยังคงอุดมสมบูรณ์ ปัจจุบันชุมชนแห่งนี้เป็นแหล่งวัตถุดิบในการผลิตกะปิ (ตัวเคย) ที่สำคัญ และเป็นบริเวณที่มีเรือประมงจอดหลบคลื่นลมอยู่เป็นจำนวนมาก
ย่านชุมชนเก่า: บ้านประมงสลักคอก
ที่อยู่: ตำบลเกาะช้างใต้ อำเภอเกาะช้าง จังหวัดตราด ภาคตะวันออก
ลักษณะสำคัญ: บ้านประมงสลักคอก เป็นชุมชนหมู่บ้านชาวประมงเล็ก ๆ บนเกาะช้าง บริเวณเส้นถนน อบต.ตร.4110 ชุมชนแห่งนี้ได้เป็นต้นแบบของแหล่งท่องเที่ยวชุมชนดีเด่นที่ได้รับรางวัลลูกโลกสีเขียว ประจำปี พ.ศ. 2553 ชุมชนสลักคอกเป็นแหล่งประมงพื้นบ้านรายล้อมไปด้วยธรรมชาติที่อุดมสมบูรณ์ บนพื้นที่กว่า 500 ไร่ มีป่าชายเลนเป็นแหล่งอาหารสำคัญที่เอื้อประโยชน์ในการป้องกันการพังทลายของชายฝั่ง ต้านความเร็วลมและยังเป็นแหล่งสมุนไพรพื้นบ้านนานาชนิด
ย่านชุมชนเก่า: ตลาดเมืองนครนายก
ที่อยู่: ตำบลนครนายก อำเภอเมืองนครนายก จังหวัดนครนายก ภาคกลาง
ลักษณะสำคัญ: ตลาดเมืองนครนายก เป็นชุมชนย่านตลาดการค้าบริเวณถนนเสนาพินิจ (เขตตำบลบ้านใหญ่) ซึ่งเป็นชุมชนชาวไทยดั้งเดิม หรือที่เรียกว่า "บ้านตลาดเก่า" ตั้งอยู่ใกล้เคียงกับวัดโพธิ์นายก ปัจจุบันสภาพบ้านเรือนมีอาคารแบบใหม่ผสมแบบเก่าอยู่บ้าง มีแม่น้ำนครนายกไหลผ่านพื้นที่ โดยเป็นชุมชนที่มีตลาดช่วงเช้าริมฟุตบาท ช่วงเวลาตั้งแต่ตอนเย็นถึงกลางดึกมีตลาดโต้รุ่ง ซึ่งมีก๋วยเตี๋ยวโบราณที่ขึ้นชื่อ
ย่านชุมชนเก่า: ตลาดบ้านนา
ที่อยู่: ตำบลบ้านนา อำเภอบ้านนา จังหวัดนครนายก ภาคกลาง
ลักษณะสำคัญ: ตลาดบ้านนา เป็นชุมชนย่านการค้าบริเวณ "บ้านนา" บริเวณทางทิศใต้ของถนนสุวรรณศร ถนนเทศบาล 4 6 8 และ 10 โดยแต่เดิมเป็นหมู่บ้านที่มีขนาดใหญ่มาก มีประชาชนอาศัยอยู่เป็นกลุ่ม ๆ โดยเฉพาะชาวลาวพวนและชาวมอญ สภาพทั่วไปของชุมชนเป็นพื้นที่ราบลุ่ม มีคลองบ้านนาไหลผ่าน เหมาะแก่การทำการเกษตร ประชาชนอาศัยอยู่ทั้ง 2 ข้างของลำคลองบ้านนา โดยพบบ้านเรือนไม้เก่า 2 ชั้น กลุ่มใหญ่บริเวณตลาดบ้านนา
ย่านชุมชนเก่า: บ้านปากพลี
ที่อยู่: ตำบลปากพลี อำเภอปากพลี จังหวัดนครนายก ภาคกลาง
ลักษณะสำคัญ: บ้านปากพลี เป็นชุมชนที่ได้รับการประกาศจัดตั้งเป็นตำบลมาเป็นเวลามากกว่า 100 ปี โดยเป็นชุมชนชาวไทพวนหรือลาวพวน มีคลองปากพลีไหลผ่านทางฝั่งตะวันออกของพื้นที่พื้นที่ ปัจจุบันเรียก "คลองยาง" ซึ่งเคยเป็นศูนย์กลางการคมนาคมและท่าสินค้าทางเรือ "บ้านปากพลี" ที่สำคัญในอดีต ปัจจุบันตั้งอยู่ในเขตบริเวณรอยต่อระหว่างอำเภอปากพลี จังหวัดนครนายก กับอำเภอเมือง จังหวัดปราจีนบุรี ภายในชุมชนมีอาคารบ้านเรือนเดี่ยวแบบบ้านในสวน และอาคารร้านค้า ในลักษณะห้องแถวไม้ 2 ชั้น รวมถึงอาคารพาณิชย์ที่เป็นตึกแถวสมัยใหม่
ย่านชุมชนเก่า: บ้านฝั่งคลอง
ที่อยู่: ตำบลเกาะหวาย อำเภอปากพลี จังหวัดนครนายก ภาคกลาง
ลักษณะสำคัญ: บ้านฝั่งคลอง เป็นชุมชนชาวไทพวนหรือลาวพวน ซึ่งเป็นกลุ่มชนที่อพยพมาจากประเทศลาว ตั้งแต่สมัยกรุงธนบุรี สภาพทั่วไปของชุมชนมีลำคลองไหลผ่านทางฝั่งตะวันออกและทางทิศใต้ของพื้นที่ โดยชุมชนจะตั้งอยู่ทางทิศใต้ของถนนสุวรรณศร (เส้นทางหลวงหมายเลข 33) มีลักษณะการปลูกสร้างบ้านเรือนแบบบ้านในสวน ทั้งที่เป็นบ้านไม้ยกพื้น 2 ชั้น และบ้านไม้ผสมปูน 2 ชั้น ตั้งอยู่เป็นคุ้ม ๆ ในเครือญาติ ที่ใกล้ชิดกันทุกหมู่บ้าน โดยมีถนนแคบ ๆ ใช้สัญจรภายในหมู่บ้าน ชาวบ้านฝั่งคลองส่วนใหญ่ประกอบอาชีพทำนา ทำสวนและรับจ้างทั่วไป
ย่านชุมชนเก่า: บ้านหนองหัวลิงใน
ที่อยู่: ตำบลหนองแสง อำเภอปากพลี จังหวัดนครนายก ภาคกลาง
ลักษณะสำคัญ: บ้านหนองหัวลิงใน เป็นชุมชนชาวไทพวนหรือลาวพวน ที่อพยพเข้ามาตั้งถิ่นฐานอยู่ไม่ต่ำกว่า 160 ปี แต่เดิมเป็นป่าดงดิบและมีแหล่งน้ำอุดมสมบูรณ์ ปัจจุบันภายในชุมชนมีถนนตลาดตัดผ่านและมีลำคลองอยู่ทางตอนบนของพื้นที่ บ้านเรือนส่วนใหญ่มีลักษณะเป็นบ้านเดี่ยวแบบบ้านในสวน โดดเด่นด้วยบ้านคล้ายบ้านทรงไทยที่ทำด้วยไม้ทั้งหลัง ซึ่งพื้นที่โดยรอบของชุมชนเป็นพื้นที่ทำการเกษตร อาชีพหลักของชาวบ้านคือการทำนา ทำสวน รับจ้างทั่วไปและงานถักไม้กวาดเป็นอาชีพเสริม
ย่านชุมชนเก่า: ตลาดคลอง 15 (วัดประสิทธิเวช)
ที่อยู่: ตำบลบางปลากด อำเภอองครักษ์ จังหวัดนครนายก ภาคกลาง
ลักษณะสำคัญ: ตลาดคลอง 15 (วัดประสิทธิเวช) เป็นชุมชนย่านตลาดริมน้ำบริเวณคลอง 15 ในเขตพื้นที่ตำบลบางปลากด เป็นชุมชนที่ราษฎรในอดีตอพยพมาจากจังหวัดอยุธยาและสมุทรสงคราม (เป็นบางส่วน) เข้ามาอาศัยอยู่เป็นกลุ่ม ๆ ในบริเวณวัดประสิทธิเวชและตามลำคลอง ชุมชนมีสภาพเป็นพื้นที่ราบลุ่ม มีคลองน้ำไหลผ่านกลางหมู่บ้านทั้งที่เป็นคลองธรรมชาติและคลองชลประทานไหลผ่านพื้นที่จึงเหมาะสมต่อการเพาะปลูกและทำการเกษตร ปัจจุบันมีอาคารบ้านเรือนและร้านค้าขายไม้ดอกไม้ประดับตั้งอยู่หนาแน่นบริเวณถนนโยธาธิการ บ้านเรือนมีลักษณะเป็นบ้านเดี่ยวแบบบ้านไม้ยกพื้นริมน้ำ และบ้านไม้ 2 ชั้น โดยมีพื้นที่ค้าขายและทำกิจกรรมต่าง ๆ อยู่ภายในวัดประสิทธิเวช
ย่านชุมชนเก่า: ย่านการค้าถนนหน้าเมือง
ที่อยู่: ตำบลหน้าเมือง อำเภอเมืองปราจีนบุรี จังหวัดปราจีนบุรี ภาคตะวันออก
ลักษณะสำคัญ: ย่านการค้าถนนหน้าเมือง เป็นชุมชนย่านการค้าบริเวณถนนหน้าเมือง เป็นเส้นถนนที่อยู่ทางฝั่งทิศเหนือของแม่น้ำปราจีนบุรี เป็นพื้นที่แรกเริ่มในการตั้งถิ่นฐานของเมืองปราจีนบุรี พื้นที่ชุมชนเกือบทั้งหมดเป็นพื้นที่พาณิชยกรรม และมีบริเวณสวนสาธารณะริมฝั่งแม่น้ำปราจีนบุรี โดยฝั่งตรงข้ามศาลหลักเมืองปราจีนบุรีในปัจจุบัน จะพบอาคารที่มีลักษณะเป็นห้องแถวไม้ 2 ชั้น และอาคารพาณิชย์ ซึ่งเป็นร้านค้าขายอาหาร ร้านค้าปลีกขายสินค้าอุปโภคและบริโภคที่สำคัญของเมือง
ย่านชุมชนเก่า: ตลาดเก่ากบินทร์บุรี (ตลาดกุม)
ที่อยู่: ตำบลกบินทร์ อำเภอกบินทร์บุรี จังหวัดปราจีนบุรี ภาคตะวันออก
ลักษณะสำคัญ: ตลาดเก่ากบินทร์บุรี (ตลาดกุม) เป็นชุมชนย่านตลาดการค้าเก่าแก่ ต่อเนื่องกับบริเวณโดยรอบสถานีรถไฟกบินทร์บุรี ถนนเจ้าสำอางค์ 2 ถนนบ้านท่าหินและถนนเทศบาล โดยได้มีการตั้งถิ่นฐานเป็นตำบลมาตั้งแต่ ปีพ.ศ. 2469 พื้นที่ส่วนใหญ่มีสภาพเป็นที่ลุ่มสลับที่ดอนและมีแม่น้ำปราจีนไหลผ่านพื้นที่ โดยบริเวณส่วนกลางของชุมชนจะเป็นที่ตั้งของอาคารร้านค้าและที่อยู่อาศัยในลักษณะบ้านห้องแถวไม้ 2 ชั้น และบ้านเดี่ยวในสวน และมีบริเวณโดยรอบชุมชนเป็นพื้นที่เกษตรกรรม ชาวบ้านส่วนใหญ่จึงทำการค้า ทำนาและทำไรเป็นอาชีพหลักและรับจ้างในโรงงานอุตสาหกรรมเป็นอาชีพเสริม
ย่านชุมชนเก่า: บ้านโคกปีบ
ที่อยู่: ตำบลโคกปีบ อำเภอศรีมโหสถ จังหวัดปราจีนบุรี ภาคตะวันออก
ลักษณะสำคัญ: บ้านโคกปีบ เป็นชุมชนบริเวณถนนเทศบาล ซอย 23 และซอยแม้นเทวินทร์-ใจชื่น หรือทางฝั่งตะวันออกของเส้นทางหลวงหมายเลข 319 ซึ่งในอดีตเป็นส่วนหนึ่งของเมืองโบราณศรีมโหสถ และเคยเป็นชุมชนการค้าข้าวแหล่งสำคัญในอดีต โดยมีแม่น้ำและบริเวณที่เคยเป็นท่าเรืออยู่ทางฝั่งทิศเหนือของชุมชน ในปัจจุบันพบกลุ่มอาคารเก่าทั้งที่เป็นห้องแถวไม้ 2 ชั้น อาคารก่ออิฐถือ (ตึกจีน) ปูนหลังใหญ่ บ้านไม้ยกพื้นในสวนและโรงสีเก่า พื้นที่โดยรอบเป็นนาข้าว
ย่านชุมชนเก่า: บริเวณวัดต้นศรีมหาโพธิ์
ที่อยู่: ตำบลโคกปีบ อำเภอศรีมโหสถ จังหวัดปราจีนบุรี ภาคตะวันออก
ลักษณะสำคัญ: บริเวณวัดต้นศรีมหาโพธิ์ เป็นชุมชนที่ตั้งอยู่ในพื้นที่เมืองโบราณศรีมโหสถและบริเวณวัดต้นศรีมหาโพธิ์ ในเขตตำบลโคกปีบ อำเภอศรีมโหสถ ปัจจุบันจะพบเห็นบ้านเรือนทั้งที่เป็นบ้านเดี่ยวทรงไทยในสวนหรือแปลงนาข้าว และบ้านห้องแถวไม้อยู่ในพื้นที่ โดยอาคารบ้านเรือนบริเวณถนนทางเข้าวัดต้นศรีมหาโพธิ์ (ปจ. 4014) บางส่วนพัฒนากลายเป็นร้านค้า เพื่อรองรับนักท่องเที่ยวที่เข้ามาทำบุญภายในวัดและกราบไหว้ต้นศรีมหาโพธิ์
ย่านชุมชนเก่า: ตลาดศรีมหาโพธิ์
ที่อยู่: ตำบลศรีมหาโพธิ์ อำเภอศรีมหาโพธิ์ จังหวัดปราจีนบุรี ภาคตะวันออก
ลักษณะสำคัญ: ตลาดศรีมหาโพธิ์ เป็นชุมชนย่านตลาดการค้าในเขตตำบลศรีมหาโพธิ์ หรือที่เรียกอีกชื่อว่า "ตลาดท่าประชุม" ซึ่งถือเป็นเขตเศรษฐกิจของอำเภอศรีมหาโพธิ์ โดยบริเวณชุมชนตั้งอยู่ทางตอนใต้ของของแม่น้ำปราจีนบุรี บริเวณถนนปราจีนอนุสรณ์ ปัจจุบันภายในย่านตลาดจะพบอาคารเก่าลักษณะห้องแถวไม้ 2 ชั้น ปะปนอยู่กับอาคารพาณิชย์สมัยใหม่ และมีพื้นที่บริเวณรอบนอกของตลาดเป็นพื้นที่เกษตรกรรม โดยในช่วงปลายเดือนกันยายน พ.ศ. 2555 ที่ผ่านมา ได้เกิดน้ำท่วมบริเวณตลาดท่าประชุมสูงกว่า 40 เซนติเมตร ทำให้ร้านค้าต่าง ๆ ได้รับความเสียหายเป็นจำนวนมาก
ย่านชุมชนเก่า: ย่านถนนยมจินดาและถนนชุมพล
ที่อยู่: ตำบลท่าประดู่ อำเภอเมืองระยอง จังหวัดระยอง ภาคตะวันออก
ลักษณะสำคัญ: ย่านถนนยมจินดาและถนนชุมพล เป็นชุมชนย่านการค้าเก่าแก่บริเวณถนนยมจินดาและถนนชุมพล ส่วนหนึ่งของเมืองเก่าและตลาดเก่าเมืองระยอง ซึ่งเป็นที่ตั้งของบ้านบุคคลสำคัญในอดีต ปัจจุบันยังคงมีบ้านเก่าปลูกอยู่ริมแม่น้ำระยองจำนวนหลายหลัง ซึ่งส่วนใหญ่มีลักษณะบ้านไม้ 2 ชั้น และตึกก่ออิฐถือปูนแบบชิโน-โปรตุกีส โดยมีทั้งร้านค้าโบราณ ร้านอาหาร ขนมไทยโบราณ ก๋วยเตี๋ยวและร้านกาแฟ เป็นต้น ซึ่งล้วนแล้วขายกันมานานกว่า 10-50 ปี ชาวบ้านย่าน "ถนนยมจินดา" ได้รวมตัวกันจัดงาน "เปิดตำนานย้อนยุคเมืองระยอง ถนนยมจินดา" และงาน "ภูบุรีศรีระยอง"
ย่านชุมชนเก่า: ตลาดแกลง
ที่อยู่: ตำบลทางเกวียน อำเภอแกลง จังหวัดระยอง ภาคตะวันออก
ลักษณะสำคัญ: เป็นชุมชนย่านการค้าและที่อยู่อาศัยบริเวณที่ตั้งอำเภอแกลง หรือมีชื่อเรียกของคนท้องถิ่นว่า "บ้านเก่าสามย่าน" ซึ่งในอดีตเป็นตลาดสดที่มีร้านค้าเก่าประเภทร้านขายของชำ (โชห่วย)ร้านอาหารไทย ร้านขนมและเครื่องดื่มอยู่หลายร้าน มีลักษณะอาคารเป็นบ้านแบบห้องแถวไม้ 2 ชั้น อยู่หลายหลัง แต่พอโดนไฟไหม้ครั้งเดียวก็กลายเป็นอาคารก่ออิฐถือปูนสมัยใหม่เกือบหมด โดยบ้านเรือนและร้านค้าส่วนใหญ่จะตั้งอยู่หนาแน่นบริเวณสองฝั่งของถนนสุนทรโวหาร ถนนชำนาญบุรีรมย์และถนนเทศบาล 1
ย่านชุมชนเก่า: ตลาดบ้านเพ
ที่อยู่: ตำบลเพ อำเภอเมืองระยอง จังหวัดระยอง ภาคตะวันออก
ลักษณะสำคัญ: ตลาดบ้านเพ เป็นชุมชนย่านการค้าและชุมชนชาวประมงบริเวณชายฝั่งทะเล ที่เรียกว่า "ตลาดสดบ้านเพ" มีท่าเทียบเรือและแพปลาที่เป็นแหล่งจำหน่ายของฝากประเภทสินค้าทะเลสดและสินค้าทะเลแปรรูป ซึ่งเป็นที่รู้จักของนักท่องเที่ยวมายาวนาน ลักษณะของตลาดยังคงความเป็นชุมชนพื้นบ้านอยู่มาก มีอาคารเก่าแบบห้องแถวไม้ 2 ชั้น ปะปนอยู่กับอาคารพาณิชย์สมัยใหม่ แต่ยังเป็นบรรยากาศของตลาดของฝากที่ยังอิงความรู้สึกของชุมชนพื้นเมืองดั้งเดิมเอาไว้ โดยบ้านเรือนและอาคารร้านค้าเก่าจะอยู่บริเวณสองฝั่งของถนนเลียบชายฝั่งและถนนบนบ้าน
ย่านชุมชนเก่า: ตลาดกระเฉด
ที่อยู่: ตำบลกระเฉด อำเภอเมืองระยอง จังหวัดระยอง ภาคตะวันออก
ลักษณะสำคัญ: ตลาดกระเฉด เป็นชุมชนการค้าเก่าที่มีขนาดย่อมในพื้นที่ "เมืองหลัก" ซึ่งเป็นเมืองเก่าของอำเภอแกลง มีสภาพพื้นที่ส่วนใหญ่เป็นที่ราบลุ่มสลับเนินเขา บริเวณรอบนอกชุมชนจึงเป็นพื้นที่ปลูกพืชเศรษฐกิจ ปัจจุบันชุมชนอยู่ติดกับถนนสุขุมวิททางด้านทิศเหนือ เป็นที่ตั้งของ "ตลาดกะเฉด" ซึ่งมีอาคารบ้านเรือนแบบห้องแถวไม้ 2 ชั้น อยู่ในพื้นที่หลายหลัง โดยเฉพาะบริเวณเส้นถนนหมายเลข 3320 และถนนกะเฉด-หาดใหญ่ แต่เนื่องจากบริเวณตลาดกะเฉดมักเกิดเหตุไฟไหม้จากไฟฟ้าลัดวงจรอยู่บ่อยครั้ง อาคารร้านค้าเก่าส่วนหนึ่งในตลาดจึงได้รับความเสียหาย
ย่านชุมชนเก่า: ปากน้ำประแสร์
ที่อยู่: ตำบลปากน้ำประแสร์ อำเภอแกลง จังหวัดระยอง ภาคตะวันออก
ลักษณะสำคัญ: ปากน้ำประแสร์ เป็นชุมชนประมงดั้งเดิม ที่มีการตั้งถิ่นฐานมาตั้งแต่สมัยอยุธยา มีชื่อของตำบลเก่าว่า "ปากน้ำประแสร์" ซึ่งสมัยก่อนเคยเป็นที่ตั้งของเมืองคู่กับเมืองแกลง สภาพปัจจุบันเป็นที่ราบลุ่มชายฝั่งทะเล มีแม่น้ำประแสร์กั้นเขตระหว่างตำบล มีลำคลองไหลลงสู่ทะเล มีการทำนากุ้ง เลี้ยงปลาน้ำกร่อยริมฝั่งแม่น้ำประแสร์ มีท่าเรือประมงขนาดใหญ่ พื้นที่ส่วนใหญ่นิยมปลูกมะม่วง มะพร้าว บริเวณปากแม่น้ำและแหลมสนจะเป็นที่ตั้งของชุมชนและเป็นพื้นที่การค้าของตำบล
ย่านชุมชนเก่า: ตลาดอรัญประเทศ
ที่อยู่: ตำบลอรัญประเทศ อำเภออรัญประเทศ จังหวัดสระแก้ว ภาคตะวันออก
ลักษณะสำคัญ: ตลาดอรัญประเทศ เป็นชุมชนย่านการค้าบริเวณตลาดอรัญประเทศต่อเนื่องสถานีรถไฟอรัญประเทศ ซึ่งเดิมเป็นพื้นที่ป่ารกจึงได้ชื่อว่า "อรัญประเทศ" ปัจจุบันตั้งอยู่ในเขตเทศบาลตำบลอรัญประเทศ (จัดตั้งขึ้นเมื่อ ปี พ.ศ. 2482) มีคลองลึกไหลผ่านบริเวณตะวันตกเฉียงใต้ของพื้นที่ อาคารบ้านเรือนส่วนใหญ่จะหนาแน่นอยู่บริเวณ 2 ฝั่งของถนนจิตต์สุวรรณ ถนนราษฎร์อุทิศ สันติภาพและเวฬุวัน โดยมีลักษณะเป็นร้านค้า ร้านขายของโบราณและร้านอาหาร ทั้งบ้านห้องแถวไม้ 2 ชั้น และตึกพาณิชย์สมัยใหม่ที่ผสมผสานกันอยู่ในพื้นที่ และมีตลาดโต้รุ่งในช่วงเย็นของทุกวันด้วย
ย่านชุมชนเก่า: ตลาดชายแดนบ้านคลองลึก (โรงเกลือ)
ที่อยู่: ตำบลท่าข้าม อำเภออรัญประเทศ จังหวัดสระแก้ว ภาคตะวันออก
ลักษณะสำคัญ: ตลาดชายแดนบ้านคลองลึก (โรงเกลือ) เป็นชุมชนย่านตลาดบริเวณ "บ้านคลองลึก" ซึ่งเป็นชายแดนติดต่อกับประเทศกัมพูชา เป็นที่รู้จักจากการค้าขายเสื้อผ้ามือสองและสินค้าจากประเทศกัมพูชา ในอดีตเป็นโรงเกลือที่ใช้เก็บเกลือเพื่อนำไปข่ายให้กับประเทศกัมพูชา ต่อมาการใช้เกลือลดน้อยลง จึงได้มีการเปลี่ยนสภาพมาเป็นตลาดดังเช่นชาวบ้านจึงนิยมเรียกว่า "ตลาดโรงเกลือ" ซึ่งปัจจุบันเป็นตลาดที่มีพื้นที่กว้างขวาง มีอาคารค้าขายสินค้าหลายหลัง โดยมีอาคารพาณิชย์สมัยใหม่ตั้งอยู่บริเวณ AH1 และมีสุสานชาวจีนอยู่บริเวณถนนประตูเซียน